دنتے واڑہ بم دھماکہ 2023ء

26 اپریل 2023ء کو بھارتی ریاست چھتیس گڑھ کے ضلع بستر میں ایک دھماکا ہوا۔ جب دس پولیس اہلکاروں پر مشتمل ایک پارٹی اور ان کا ڈرائیور جو چھتیس گڑھ پولیس کے ڈسٹرکٹ ریزرو گارڈ (DRG) کے رکن تھے انٹیلی جنس معلومات کی بنیاد پر کیے گئے ایک ماؤ نواز مخالف آپریشن سے واپس آ رہے تھے، راستے میں دیسی ساختہ بم کی وجہ سے ہونے والے دھماکے میں ہلاک ہو گئے۔ دھماکے کی ذمہ داری نکسل باغیوں نے قبول کر لی۔ یہ واقعہ آرن پور پولیس اسٹیشن کے دانتے واڑہ میں پیش آیا۔

پس منظر 
60 سال سے زیادہ عرصے سے، ماؤ نواز، جنہیں نکسل بھی کہا جاتا ہےنے ہندوستانی حکومت کے خلاف مسلح بغاوت کی ہے۔ ان کا دعویٰ ہے کہ وہ کمزور لوگوں کے لیے لڑ رہے ہیں، جن کے بارے میں وہ دعویٰ کرتے ہیں کہ انہیں ملک کی معاشی ترقی سے محروم رکھا گیا ہے۔نکسل باغی وسطی اور مشرقی ہندوستان کے وسیع خطوں پر کنٹرول کا دعویٰ کرنے کے بعد سے انہیں ملک کی داخلی سلامتی کے لیے سب سے بڑا خطرہ سمجھا جاتا ہے، جس نے ایک نام نہاد " ریڈ کوریڈور " بنایا ہے۔ وہ ڈھکے چھپے انداز میں گھنے جنگلوں سے ہندوستانی حکومت اور فوج کے خلاف کارروائیاں کرتے ہیں۔

حملہ 
پولیس اہلکاروں کو جب معلوم ہوا کہ دنتے واڑہ کے آرن پور محلے میں نکسلائٹس موجود ہیں، ڈی آر جی فورس وہاں گئی۔ وہ مقامی اینٹی ماؤسٹ آپریشن میں مصروف تھے۔ ماؤنوازوں نے ان کی گاڑی پر آئی ای ڈی حملہ کیا جب وہ علاقے سے نکل رہے تھے۔ گاڑی کی واپسی کا راستہ وہی تھا جہاں دھماکا خیز مواد رکھا گیا تھا۔ حملے کے نتیجے میں ڈی آر جی کے دس ملازمین اور ان کا ڈرائیور ہلاک ہو گئے۔

مابعد 
چھتیس گڑھ کے وزیر اعلیٰ بھوپیش بگھیل نے اس واقعہ پر ردعمل ظاہر کرتے ہوئے متاثرین کے اہل خانہ سے ہمدردی کا اظہار کیا اور حملے کی مذمت کی۔ مزید برآں، انہوں نے ٹویٹ کیا کہ ڈی آر جی جوانوں پر حملہ افسوسناک ہے اور سب کو مرنے والوں کے لیے احترام کا مظاہرہ کرنا چاہیے۔ حملے کے بعد وزیر اعلیٰ بھوپیش بگھیل نے مرکزی وزیر داخلہ امت شاہ کو فون کیا، جنہوں نے انہیں ہر ممکن مدد کا یقین دلایا۔

حوالہ جات 

بھارت
بھارت میں آزادی کی تحریکیں
بھارت میں دھماکے
حالیہ واقعات
اپریل 2023ء
بھارت میں دہشت گردی